आबादी वृद्धि से जैव विविधता पर खतरा
दो दिनी शोध संगोष्ठी में विषय विशेषज्ञों ने कहा
भास्कर संवाददाता | बड़वानी
जनसंख्या वृद्धि से जैव विविधता प्रभावित हो रही है, क्योंकि बढ़ती आबादी के जीवन-निर्वाह व रोजगार उपलब्ध कराने के लिए औद्योगिक विकास भी एक महत्वपूर्ण हिस्सा है लेकिन औद्योगिक विकास के साथ तेजी से जंगलों का विनाश हो रहा है। इससे हमारा पारिस्थितिक तंत्र भी प्रभावित हो रहा है।
गर्ल्स कॉलेज के विज्ञान विभाग ने सोमवार से दो दिनी राष्ट्रीय शोध संगोष्ठी की शुरुआत की। मानव गतिविधियों का जैवविविधता व पारिस्थितिक तंत्र पर प्रभाव विषय पर वक्ताओं ने विचार रखे। जीवाजी विवि ग्वालियर के डीन डॉ. उमेश होलानी, पीजी कॉलेज रतलाम के डॉ. पी. भास्कर रेड्डी, कलेक्टर तेजस्वी नायक ने जनसंख्या वृद्धि से जैव विविधता प्रभावित होने पर चिंता जताई। शोधार्थी डॉ. वीणा सत्य ने बताया चार आर यानी रिड्यूस, रियूज, रिसाइकल व रिजनरेट से पारिस्थितिक तंत्र पर होने वाले जैवविविधता के प्रभावों को कम कर सकते हैं।
शोध संक्षेपिका का किया विमोचन
शोधपत्रों के जरिए कॉलेज प्रबंधन ने शोध संक्षेपिका तैयार कराई। अतिथियों ने इसका विमोचन किया। इसमें 62 शोधार्थियों के शोधपत्र को शामिल किया है। विषय विशेषज्ञों ने पीजी कॉलेज व जीडीसी के विद्यार्थियों ने बनाए मॉडल देखे। प्रो. संजय साठे, डॉ. सुनिल ए पाटील, रवींद्र कुलकर्णी, डॉ. पुरुषोत्तम गौतम ने अपने विचार रखे। संगोष्ठी के पहले दिन 100 से ज्यादा शोधार्थियों ने पंजीयन कराया। डॉ. महेश निंगवाल, डॉ. नंदिनी शर्मा, डॉ. वंदना भारती, डॉ. कविता भदौरिया, डॉ. स्नेहलता मुजाल्दा आदि मौजूद थे।
mag_Deva hin_Deva kas_Deva hin_Deva hin_Deva hin_Deva hin_Deva